PRODUBLJIVANJE

**DRUGO SINODSKO SAVJETOVANJE U ŽUPI**

Jesi li se odvažio otvoriti Sveto pismo i pokušao ponešto pročitati? Pa potom zastati, dopustiti Riječi da odjekne u tebi i osluškivati što ti govori? Baš tebi, ne nekome drugome, Riječ svaki put iznova progovara tebi izravno, o tvom životu, tvojim mukama, tvojim radostima. I Riječ je uvijek nova, nikad nije stara. Svakoga dana, iznova, naoko isti „stari” tekst u tebi može probuditi sasvim nove misli, sasvim nove osjećaje. Jesi li Riječi probao dati priliku?

Da, znam, reći ćeš da je teško, da ne možeš toliko vremena posvetiti čitanju i da je mnogo toga drugoga što te trenutačno privlači. Mnogo je lakše gledati TV ili slušati radio. Lakše je jer ne moraš razmišljati, ne moraš sebe nakratko ostaviti postrani da bi netko drugi mogao doći do izražaja, da ga možeš čuti. Lakše je jer gledajući i slušajući neku emisiju samo primaš, nema truda, nema napora. A opet, kakvi su plodovi? Donosi li to mir u tvoj život? I to ne jednokratni mir, već onaj istinski mir koji te može nositi kroz dan.

Daj Riječi priliku, poslušaj što ti govori, ne prilazi joj kao nečemu što si već čuo, što ti je već poznato. Upamti, Riječ je uvijek nova, samo čeka da joj priđeš bez predrasuda i otvoriš svoje srce i svoje misli kako bi mogla govoriti baš tebi. Izazivam te!

Uz čitanje Božje riječi razvijati umijeće SLUŠANJA:

**Pročitajte tekst o Petru i Korneliju (Dj 10) – tumačenje:** <https://amdg.eu/2012/03/petrovo-svjedocenje/>

**Bog zove Samuela (1Sam 3) - tumačenje:**<https://amdg.ffrz.hr/1sam3.htm>

****